# Paula Bennett

Paula Lee Bennett (Wellington, 1969) és una política neozelandesa i diputada de la Cambra de Representants de Nova Zelanda des de les eleccions de 2005, representant la circumscripció electoral de Waitakere des de les eleccions de 2008. És membre del Partit Nacional i forma part del gabinet de John Key.

## Inicis

Va néixer a Wellington el 1969 de pares Bob Bennett i Lee Bennett. Als 17 anys va tenir una filla i va mudar-se a Auckland el 1992. Va realitzar la seva educació terciària al campus d'Albany de la Universitat de Massey; va graduar-se amb un BA en política social.

## Diputada

Parlament de Nova Zelanda :
| Anys | Leg. | Circumscripció | Llista | Partit |
| 2005-2008 | 48 | Llista | 45 | Nacional |
| 2008-2011 | 49 | Waitakere | 41 | Nacional |
| 2011-actualitat | 50 | Waitakere | 14 | Nacional |
En les eleccions de 2005 Bennett fou la candidata del Partit Nacional en la circumscripció electoral de Waitakere. Lynne Pillay del Partit Laborista quedà en primer lloc amb el 48,81% del vot; Bennett n'aconseguí obtenir el 33,07%. En estar en la posició 45 de la llista electoral del seu partit, Bennett va esdevenir diputada de llista.
En les eleccions de 2008 hi guanyà per sobre de Pillay. Bennett fou votada pel 44,90% de la circumscripció, mentre que Pillay fou votat pel 42,83%. El marge electoral entre les dues candidates era de 632 o el 2,07%.
El marge electoral en les eleccions de 2011 es va fer més estret de nou. Aquest cop la candidata del Partit Laborista era Carmel Sepuloni. Bennett va rebre el 44,74% del vot, mentre que Sepuloni el 44,71%. El marge fou tan sols de 9 vots o el 0,03%.

### Ministra

En ser elegit el cinquè govern del Partit Nacional el 2008, Bennett fou nomenada Ministra dels Afers dels Descapacitats, Ministra d'Afers Joves i Ministra de Desenvolupament Social.
El 30 de juny de 2009 va resignar del portfoli ministerial de Ministra dels Afers dels Descapacitats; en el seu lloc la succeí Tariana Turia del Partit Maori. El 22 de gener de 2013 el Primer Ministre John Key anuncià un nou gabinet, en el qual Bennett cessava de ser Ministra d'Afers Joves, succeïda per Nikki Kaye.

## Referències

* ↑ (anglès) «Members Sworn Arxivat 2013-02-23 a Wayback Machine.». Parlament de Nova Zelanda. [Consulta: 28/02/2013.]
* 1 2 (anglès) «Hon Paula Bennett - Biography Arxivat 2010-05-25 a Wayback Machine.». Partit Nacional de Nova Zelanda. [Consulta: 01/03/2013.]
* 1 2 (anglès) «Hon Paula Bennett – Member for Waitakere, National Party Arxivat 2013-02-09 a Wayback Machine.». Parlament de Nova Zelanda. [Consulta: 01/03/2013.]
* ↑ (anglès) «Official Count Results -- Waitakere» (2005). Comissió Electoral. [Consulta: 01/03/2013.]
* ↑ (anglès) «Official Count Results -- Waitakere» (2008). Comissió Electoral. [Consulta: 01/03/2013.]
* ↑ (anglès) «Official Count Results -- Waitakere» (2011). Comissió Electoral. [Consulta: 01/03/2013.]
* ↑ (anglès) «Ministerial List for Announcement on 22 January 2013 Arxivat 26 de juliol 2014 a Wayback Machine.». Beehive.govt.nz. [Publicació: 22/01/2013.] [Consulta: 01/03/2013.]

## Vegeu també

* Partit Nacional de Nova Zelanda

## Enllaços externs

* (anglès) Pàgina web oficial de Paula Bennett Arxivat 2013-02-05 a Wayback Machine.
* (anglès) Informació sobre Paula Bennett a la pàgina web del Parlament de Nova Zelanda Arxivat 2013-02-09 a Wayback Machine.
* (anglès) Informació sobre Paula Bennett a la pàgina web del Partit Nacional Arxivat 2013-02-09 a Wayback Machine.